Oscar Pistorius moet minstens só lank sitOscar Pistorius word Dinsdag na die aanhoudingselle by die hooggeregshof in Pretoria geneem. Foto: Herman Verwey/Media24/Pool Regter Thokozile Masipa het Pistorius Dinsdag tot vyf jaar tronkstraf gevonnis op die aanklag van strafbare manslag. Sy het hom gevonnis ingevolge art. 276 (1)(i) van die Strafproseswet waarvolgens Pistorius ŉ sesde van sy vonnis moet uitdien voor die nasionale kommissaris van korrektiewe dienste kan oorweeg om sy vonnis in korrektiewe toesig om te skakel. Die maksimum vonnis ingevolge art. 276 (1)(i) is vyf jaar tronkstraf. Sy het Pistorius ook tot drie jaar tronkstraf gevonnis op die aanklag wat met die Vuurwapenbeheerwet verband hou. Die vonnis is vir vyf jaar opgeskort. Staatsaanklaer Gerrie Nel het onmiddellik hierna versoek dat Pistorius onbevoeg verklaar word om ŉ vuurwapen te besit. Klik hier om die hooftrekke van die hofverrigtinge gratis op Maroela Media te volg.